પોલીસ સૂત્રોમાંથી મળેલ વિગત મુજબ મહુધા તાલુકાના અલીણામાં બાબુભાઈ કાળાભાઈ રોહિતનું વડીલો પાર્જીત મકાન આવેલ છે. તેઓ ગઈકાલે વડોદરાથી પોતાના વતન અલીણા આવ્યા હતા. અને પોતાના વડીલો પાર્જીત મકાનમાં પતિ-પત્નિ બેઠા હતા. આ દરમિયાન પ્રવિણભાઈ નારણભાઈ કટારીયાએ બાબુભાઈને જણાવેલ કે તમારે આ ઘરમાં રહેવા આવવાનું નથી આ મકાન મારા પપ્પાનું છે. કાકા ઘરની બહાર નીકળી જાઓ કહી ગમે તેમ ગાળો બોલવા લાગ્યો હતો. તેમજ બાબુભાઈને છાતીમાં ફેંટોનો માર મારી ચપ્પુ લઈ આવી જાનથી મારી નાંખવાની ધમકી આપી હતી.